RaptorDB - the Document Store - CodeProject 11,334,680 members (35,369 online)
Last Visit: 31-Dec-99 19:00 Last Update: 29-Mar-15 4:01Refresh1234567891011 Next » Nóg ’n SAUK-werknemer positief vir Covid-19 | Netwerk24
Deur Anena Burger En Marietie Louw-Carstens 28 Maart 2020 19:51
Die SAUK se hoofkantoor in Auckland Park, Johannesburg.Foto: Argief
Die SAUK sê ’n werknemer by sy hoofkantoor in Auckland Park het positief getoets vir Covid-19.
Die uitsaaier het op Twitter gesê die personeellid werk by sy navorsingsafdeling vir nuus. “Die werknemer is met siekverlof en is tans in die hospitaal,” volgens die twiet.
Almal wat in dieselfde omgewing was as die siek werknemer werk reeds van die huis af as deel van die SAUK se gebeurlikheidsplan.
Ulrich Hendriks, ’n joernalis van die SAUK se Kimberley-kantoor, is in isolasie en word gemonitor nadat hy die eerste werknemer was wat positief getoets het. Die SAUK het sy Kimberley-kantore daarna gesluit.
Ulrich Hendriks, SAUK-joernalis.Foto: Facebook/Ulrich Hendriks
’n Toegewyde span dokters en medici van Upington toets tans inwoners wat nabye kontak met Hendriks gehad het. Kommer en paniek het onder inwoners ontstaan nadat Hendriks se toetsuitslae Donderdag positief getoon het. Hendriks het Upington op 10 en 11 Maart besoek waar hy met Duitse burgers ’n onderhoud gevoer het. Hy het sowat ’n week later begin siek voel en is in selfisolasie geplaas. Hendriks het die Covid-19 toets in Kimberley geneem.
Op sosiale media wou inwoners van Upington weet waar die buitelanders hulle bevind met wie hy in aanraking was. Talle mense wat moontlik in Upington met Hendriks kontak gehad het, is as voorsorgmaatreël vir die virussiekte getoets. Volgens ’n dokter wat deel is van die mediese span van die departement van gesondheid wat tans mense in Upington toets, het al dié mense negatief getoets. Die departement gesondheid het alle moontlike kontakte opgevolg en die toetse uitgevoer.
Meer oor: Sauk | Covid-19
SAUK sluit kantore in Kimberley nadat joernalis positief toets
SAUK-werknemers kla oor veiligheid teen virus